section_heading: Vojna karijera
paragraph_text: U siječnju 1904. imenovan je zapovjednikom satnije u 58. pješačkoj pukovniji, nakon čega je u prosincu 1905. premješten na službu u stožer 5. pješačke divizije. Ubrzo je međutim, u siječnju 1906. upućen u Njemačku Jugozapadnu Afriku gdje služi u stožeru njemačke vojske tijekom pobune Herera. U rujnu 1907. promaknut je u čin bojnika, da bi u ožujku iduće 1908. godine bio raspoređen na službu u stožer 33. pješačke divizije smještene u Metzu. Od travnja 1910. ponovno služi u Glavnom stožeru u kojem služi iduće tri godine, do travnja 1913., kada je imenovan zapovjednikom bojne u 74. pješačkoj pukovniji u Hannovoru. U prosincu te iste godine promaknut je u čin potpukovnika.